Diari Oficial de la Generalitat Valenciana


Sumari del DOGV 4451, del 03-03-2003 (2003/2482)

RESOLUCIÓ de 25 de febrer de 2003, del director general d'Urbanisme i Ordenació Territorial, per la qual se sotmet a informació pública, per un període de 20 dies, el Projecte de Pla Especial del Sistema General Aeroportuari de València.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4451

Data del DOGV
:   03-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2482


Data del document
:   25-02-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Quart de Poblet
    * Manises
    * aeroport
    * pla d'urbanisme
    * infraestructura de transports

RESOLUCIÓ de 25 de febrer de 2003, del director general d'Urbanisme i Ordenació Territorial, per la qual se sotmet a informació pública, per un període de 20 dies, el Projecte de Pla Especial del Sistema General Aeroportuari de València. [2003/2482]
  
Vist el document remés per AENA referit al Pla Especial del Sistema General Aeroportuari de València, i de conformitat amb els següents:
  
Antecedents de fet
  
Primer
  
El Projecte de Pla Especial del Sistema General Aeroportuari, formulat per AENA, té entrada en este Servici Territorial d'Urbanisme el 7/01/03.
  
Segon
  
El document presentat s'elabora com a conseqüència del que disposa l'article 166 de la Llei 13/96, de 30 de desembre, de Mesures Fiscals, Administratives i d'Orde Social, el seu desplegament per 2.591/1998, de 4 de desembre, d'Ordenació dels Aeroports d'Interés General i la seua zona de servici (article 9), i l'Orde Ministerial, de 19/07/01, que aprova el Pla director de l'Aeroport de València.
  
Tercer
  
El document consta de memòria descriptiva de les obres i àmbits afectats, un pla de desenrotllament amb les actuacions, normes urbanístiques, plans d'informació i ordenació.
  
Quart
  
El present Pla Especial d'Infraestructures i Usos desenrotlla el Sistema General Aeroportuari de València té per objecte l'ordenació i millora de l'aeroport, i inclou les mesures i la previsions necessàries per a garantir la seua gestió, explotació, desenrotllament i connexió amb els sistemes generals de transport terrestre, atés que este mateix és un element determinant de l'estructura del territori i del sistema general de comunicacions.
  
L'àmbit afectat comprén les infraestructures, instal·lacions i activitats aeroportuàries actuals i les que es preveuen per a la seua ampliació, segons el pla director del que porta causa.
  
Cinqué
  
Les determinacions del present instrument afecten de forma distinta, diferents àmbits geogràfics, que podem classificar en els següents:
  
1. El mateix Sistema General Aeroportuari: definit en el pla director, conté els elements essencials per al desenrotllament de l'activitat, tals com el subsistema de moviment d'aeronaus i el subsistema d'activitats aeroportuàries (amb zones de passatgers, càrrega, servicis...), i una zona de reserva per a noves instal·lacions i servicis.
  
2. Àrea de cautela: sòls exteriors al Sistema General Aeroportuari que garantix la possible expansió de l'aeroport. Es tracta d'una reserva de sòl.
  
3. Àrea d'accessos, servicis i Infraestructures: són elements exteriors al sistema, principalment de comunicacions.
  
4. Àrees d'afecció: sòls exteriors al perímetre afectats per servituds aeronàutiques, acústiques...
  
Sisé
  
El Sistema General Aeroportuari afecta directament, amb ocupació de sòl, els municipis de Manises i Quart de Poblet, en els planejaments del qual ja està arreplegat i delimitat este àmbit.
  
L'àrea de cautela afecta els municipis abans citats i Riba-roja de Túria i Aldaia.
  
Seté
  
La Comissió Informativa de la Comissió Territorial d'Urbanisme de València, en sessió realitzada el 28 de gener de 2003, va emetre informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer
  
El present Pla Especial es tramita de conformitat amb el que disposa l'artcile 38.2, en relació amb l'article 43.1 de la Llei 6/1994, de 15 de novembre, Reguladora de l'Activitat Urbanística (LRAU), i el 168 de Reglament de Planejament de la Comunitat Valenciana.
  
Segon
  
El director general d'Urbanisme i Ordenació Territorial, com a president de la Comissió Territorial Urbanisme, és l'òrgan competent per a dictar la present resolució, en virtut del que establix l'article 158.2 del Reglament de Planejament de la Comunitat Valenciana, i l'article 8 del Decret 77/96, de 16 d'abril, que aprova el Reglament dels Òrgans Urbanístics de la Generalitat Valenciana.
  
En aplicació de la normativa sectorial i urbanística citada anteriorment, resolc:
  
1) Sotmetre a informació pública, per un període de 20 dies, mitjançant anunci publicat en el DOGV i en un diari no oficial d'àmplia difusió a la Comunitat Valenciana, el Projecte de Pla Especial del Sistema General Aeroportuari de València.
  
El projecte es troba depositat, per a la seua consulta pública, en les dependències del Servici Territorial d'Urbanisme de València, c/ de Gregorio Gea, núm. 27. Edifici Prop, i als ajuntaments de Manises, Quart de Poblet, Aldaia i Riba-roja de Túria.
  
2) Simultàniament se sol·licita informe als distints departaments i òrgans de les administracions públiques, competents segons la seua legislació sectorial; així mateix se sotmet el document a informe dels municipis afectats.